# Die Schedelsche Weltchronik (deutsch):075

| 074 <<<Vorheriges Blatt | Die Schedelsche Weltchronik Blatt LXXV | Nächstes Blatt>>> 076 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## LXXIIII verso:

Apuleius apher madeurensis auch ein iunger Platonis hat zu disen zeiten geleu$^e$chtet vnd daselbst zu Madaura vil bu$^e$cher geschriben. dann in ime was sunderliche vberflu$^e$ssigkeit vnd gnad des wissens der schrifft vnd auch des außsprechens beyeinander versamelt. vnder anderer seiner lere was dz eine. Nichts ist got gleicher dann ein man in gemu$^e$et volkomenlich gu$^o$t.
Plotinus der philozophus auch ein iunger Platonis vnnd ein mayster Porphirij ist auch zu diser zeit in ru$^o$m gestanden vnnd zu allen zierlichkeitten der tugent geschickt. auch mit fleiß vnd lere aller go$^e$tlichen ordnung besterckt. gerecht. starck. massig vnd klu$^o$g gewesen. der do glawbet das er die gewaltsamkeit des glu$^e$cks mit klu$^o$gheit der vernunft vberwinden mo$^e$cht. darumb erwelet er ime ein stat eins geru$^o$samen stu$^o$ls auff das er von der vnru$^o$e alles menschlichen wandels abgesündert sich von dem neid des glu$^o$cks mo$^e$cht erledigen. diser man ließ sich kein begirde fahen. vnd daru$^e$mb hat er gar ein scho$^e$ns buch von den tugenten gemacht. vnd er sprach das die vernu$^e$ftig sele (die in den himlischen stu$^e$len (als er nit zweifelt) wonung het) nicht het vber die natur dann allein gott. wann als die sunn den monde beleu$^e$chtet also erleu$^e$chtet got die sele.
Diogenes ist (als Diocles schreibt) ein großer philozophus gewesen. der verließe sein vaterland zohe gein Athenas daselbst fande er Antistenen. Er empfrembdet sich von allen wollu$^e$stperkeiten Er was der erste der von kelte wegen einen zwifachen mantelhet vnd ein taschen darinn er speiß truge. Er schrib vnd befalhe einem das er ime ein zell machen solt. die weil aber ihener langksam da mit vmb gieng do het er ein ku$^o$ffen fu$^e$r ein haws. Zur zeit der kelte keret er den mund der ku$^o$ffen gein mittemtag. vnd imm sumer gein mitternacht. imm sumer weltzet er sich in dem hai´ßen sannd. vnd imm winter vmbfienge er seu$^e$ln mit schne bedeckt. Diser Diogenes sahe einßmals ein kind auß holer haund trincken do warffe er sein schno$^e$ds gefaß hin vnd sprach. Ein kind hat mich in schno$^e$digkeit vberwunden. Er sprach alle ding wernn der go$^e$tter. vnd die weisen wernn der go$^e$tter freu$^e$dt. Er saße eins mals an der sunnen do sprach Alexander zu ime. begere wz du wo$^e$llest. antwurtet er. mache nur keinen schatten. vnd man sagt das Alexander gesprochen hab. Er wo$^e$lt das er Diogenes wer wo er Alexander nit wer. Diss was vnder anderm sein lere. Wenn dir ymant mit lieb einen rat gibt so bis ime mit lieb gehorsam. darnach starb er zu den zeitten Ptolomei philadelphi.
Philippus perdice des ko$^e$nigs sun vnd der. xxiij. ko$^e$nig der Macedonier regiret. xxvij. iar. vnd was ein kriegs man. der mit seiner kraft die reich Armenie Bithimie Tracie vnd Thessalie miteinander eroberet. Er was ein man freu$^e$ntlichs zusprechens. begerende mer geliebt denn geforcht zewerden. aber auch tapfferer sitten des weins zeuil begirig vnd doch nach verdewung der trunckenheit in seinen hendeln massig. Auff ein zeit wz er zubeschu$^e$tzung seins reichs verr außgezogen do flohe Nectanabo ettwen ein ko$^e$nig Egypti auß forcht des ko$^e$nigs Persarum zu ime. vnd als aber derselb Nectanabo Olimpiadem das fast scho$^e$n weib Philippi ersehen het do verweltigt er sie durch betrigerey der schwartzen kunst (darinn er dann hoh erfarnn was) dann an der nacht darinn Olimpias empfienge trawmet ir wie sie sich mit einer großen schlangen vmbweltzet. nw empfienge Olimpias auß ime vnd gepare nach widerkunft Philippi den sun Alexandrum. vnd wiewol Olimpias irem man Philippo bekeunet das sie denselben Alexandrum nit auß ime sunder auß einer großen slangen empfangen het. yedoch zohe der ko$^e$nig Philippus denselben Alexandrum als einen liebsten sun auff. Als nw Alexander geporn wardt so schrieb Philippus dem Arestotili also. du solt wissen das mir ein sum geporn ist darumb ich den go$^e$ttern dancksag nit allein deßhalb dz er geporn ist sunder auch darumb das er zu den zeitten deins lebens ist gepornn worden. ich hoff das er auß deiner anlere wirdig werd. den name darnach Arestotiles in sein zucht vnd er hat funff iar vnder demselben philosopho gewachßen vnd darnach ein wilds pferd gezame gemacht vnd vnerschro$^e$ckenlich geritten. vnd do ine Philippus sahe sprach er dz er auß antwurt der go$^e$tter erkennet das Alexander nach ime regirnn wu$^e$rdt. darumb gab er ime einen koniglichen wagen. auch pferde vnd ein summa golds. vnd Alexander beweget einen krieg wider den konig der Pelopeneser. von dem bracht er dem vater die kron des sygs mit freu$^e$den widerheym. als er darach die herrschung empfieng do hieß er sich einen konig aller erden vnd der werlt nennen.

## LXXV recto:

Blat LXXV
| Alexander der groß der. xxiiij. konig der Macedonier hat imm letsten iar Arsani des konigs der Persier zeregirn angefangen. vnd. xij. iar vnd. vi. monat geregirt. vnd was. xx. iar alt do er anfieng zeregirn: Als nw Philippus der konig gestorben was so vndertrucket Alexander Illiriacam. oder Sclauoniam windische land gar pald mit inpru$^e$nstigem gemu$^e$t vnd erobert die innseln der Ro$^e$mer vnd schiffet vber in Aphricam vnd vberwande die gantz. darnach zohe er in die widerstrebenden Siriam verwu$^e$stet die. vnd bestritte Damascum. vnd erobert Sidonem. darnach eylet er gein Iherusalem. daselbst eret er den bischoff der iuden. zohe in die statt vnd verlihe den iuden freyung. vnd geschwayget zwischen den anfenngen vil widerspennigs volcks vnnd leget vil zwitracht des auffgangs hin. Mit disen ding wardt er erhebt das er mit stillem fu$^o$ß in Greciam das kriechysch lannd kom. darnach name er den Persischen vomm vater angefangen krieg fu$^e$r. vnd dieweil er sich also zum krieg schicket wardt ime verku$^e$ndt wie sich die athenier Thebanier vnd Lacesomonier von ime an die Persier geslagen hetten. aber alexander ru$^e$stet sich mit seinen heer vnd bedru$^e$cket kriechen land in großer schnelligkeit. vnd gleicherweiß als die athenier zum ersten abgetretten warn. also fiengen sie auch zum ersten an zebu$^e$ssen vnd rew zeempfahen. doch warden sie durch Anaximenem den weyßen gein alexandrum also wider verso$^e$net das er ine freyung vnd auch frid gabe. Er zu$^e$ndet die widerspennigen thebayschen statt an. vnnd bracht die Lacedomonier zu gehorsam. Er zohe auch in Egypten vnd pawet alda ein wunderperliche statt. die er nach ime alexandriam nennet. darnach als er wider die Persier zohe. vnd Darius sein kintheit verachtet. vnd ime sein muter Olimpias botschaft tet. zu ir (dann sie wz schwerlich kranck) zekomen. do keret er wider anhaynis. vnd erobert vnderwegen Phrigiam. als er auß großen Asia in das klein asia durch Hellespontum zohe. do er nw wider anhayms komende sein muter wider zunemend fande. do versamelt er sein heer widerumb. vnd als er alle gegent bey dem fluss Euphratem in seinen gewalt gebracht het do machet er ein prugk vber den Euphratem. daru$^e$ber zohe er vnd nehnet sich gein Persipolim der statt. darinn Darius der konig der persier wonet. Alexander het in seinem heer zwenunddreyssigtausent zu fu$^o$ß. vnd fu$^e$nfthalb tausend zu roß. vnnd hundert lxxij. schiff. also das ein yweifel ist ob sich Alexanders bestreytung des gantzen erdpodens mit so kleinem gewalt. oder seins ku$^e$nmu$^e$etigen außzugs wider der gantzen werlt mit so wenig volcks mer zeuerwundern sey. Aber alexander erwelet ime in solchen geferlichen krieg ein heer nicht von iungen starken. sunder von alten betagten. auch ettlichen außgedienten vnd der ritterschaft gefreyten mannen. die mit seinem vater vnd vettern ritterschaft gepflegen hetten. also auch das nit allain die ritter. sunder die rittermaister außerleßen warden. So was nymant rotmaister außerleßen warden. So was nymant rotmaister er wer dann. lx. iar alt. so gedacht nimant im streyt auff die flucht. sunder auff vberwindung. Dargegen schicket sich Darius der Persier | konig mit sechßmal hundertausent mannen. die warden nit min der mit klu$^o$gheit des Alexanders dann mit kreften der Macedonier vberwunden vnd in flucht gekert. nach diser obsygung schlu$^o$g sich der merer teil asie an ine. darnach wardt ime verku$^e$ndet wie Darius mit einen großen mechtigen heer gegen ime ko$^e$me do besorget sich alexander der enge vnd zohe mit großer eyl vber den berg Thaurum vnd kom in die statt Tharsum. do ru$^o$et er mit krankheit begriffen: dazwischen richtet sich Darius mit drey malhunderttausent zu fu$^o$ß. vnd hunderttausent zu roß zur spitzen. dieweil was alexander genesen vnd keret sich mit seinen heer wider die feind. do erhub sich ein streit mit großer ku$^e$nmu$^e$tigkeit. darinn warden bede konig wund. vnnd weret der streyt also lang zweifellich bis Darius sich in die flucht wendet. darauß folget die niderlag der Persier. dann ir warden erslagen einunsetzigtausent zu fu$^o$ß. zehentausent zu ross. vnd viertzigtausent gefangen. auß den Macedoniern fieln hundert vnd dreyssig fu$^o$ßknecht vnd anderhalhundert geraysig. In den heergelegern der Persier wardt vil golds vnd anderer ko$^e$stlichkeit gefunden. vnder den gefangen waren die muter. fraw. schwester vnd zwu to$^e$chter Darij. do Alexander die scheinperlichkeit der rechthu$^e$mer Darij beschawet wardt er in verwunderumg derselben gefangen vnd fienge an Bersanem von irer scho$^e$ne wegen liebzehaben. auß der wardt im geporn ein kind das hieß er Herculem. Darius flohe gein Babiloniam: von dannen entbote er alexandro ime fu$^e$r entledigung der gefangen groß gelt zegeben. aber Alexander begeret keins gelts. sunder des reichs. also nach verlorner hoffnung des frids ru$^e$stet sich Darius wideru$^e$mb gegen Alexandro mit viermalhunderttausent zu fu$^o$ß vnd hunderttausent zu ross. do komen sie abermals zu streitt. die Macedonier fachten mit grosser ernstmu$^e$tigkeit. so wolten die persier lieber sterben denn erniderligen. in eynichem streitt ist selten souil plu$^o$ts vergossen. do darius sahe dz die seinen erniderlagen do wolt auch er sterben. aber er wardt von den nehsten gedrungen zeflihen. Mit disem streit erobert Alexander das keyserthumb Azie. dess glu$^e$cksaligkeit was also groß das ime darnach nymannt widerstreben getorft. Darius ward von den seinen geto$^e$dt vnnd also das reich der persier geendet. das vnder. xiiij. konigen.ij$^c$. liiij. iar geweret het. vnd als aber alexander fu$^e$ran vil land vnd lewt. vnd auch Indier land zu gehorsam gebracht vnd sich zu letst in babilonia zu ru$^o$e nidergelassen het do starb er von vergiftem getranck durch Cassandrum den sum Antipatris zuberaytet. das dann also kreftig was das er weder ertze noch eysen. sunder allain in einer roßh$^e$ffe behalten werden mocht. also vergieng alexander. xxxiij. iar vnd eins monats alt. ein man vber menschliche macht mit großmu$^e$tigkeit begabet. |